Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Abena Roma 6:1-23
6 Nga kanshi, tuleti shani? Bushe tutwalilile ukucita imembu, pa kuti icikuuku ca kwa Lesa cifule?+2 Nakalya! Apo twalifwile ku lubembu,+ kuti twatwalilila shani ukucita imembu na kabili?+3 Napamo bushe tamwaishiba ukuti ifwe bonse fwe babatishiwe muli Kristu Yesu+ twabatishiwe mu mfwa yakwe?+4 E ico twashiikilwe+ nankwe ilyo twabatishiwe mu mfwa yakwe, pa kuti, filya Kristu abuushiwe ku bafwa mu bukata bwa kwa Wishi,+ e fyo na ifwe tulingile ukwikala imikalile ipya.+5 Pantu nga twapalana nankwe mu mfwa yakwe,+ e fyo tukapalana nankwe na mu kubuuka kwakwe;+6 apo twalishiba ukuti ubuntu bwesu ubwa kale bwapoopelwe pamo nankwe pa cimuti,+ pa kuti umubili wesu uwa lubembu wiba na maka pali ifwe na kabili,+ no kuti twitwalilila ukuba abasha ba lubembu.+7 Pantu umuntu nga afwa, ninshi umulandu wakwe uwa lubembu wapwa.+8 Kabili, nga twafwila pamo na Kristu, twalisumina ukuti no kuba tukabela pamo nankwe aba mweo.+9 Pantu twalishiba ukuti Kristu, apo nomba alibuushiwa ku bafwa,+ te kuti afwe na kabili iyo;+ imfwa tayakwata amaka pali ena na kabili.10 Pantu imfwa afwile, afwile fye umuku umo capwa pa kuti afumyepo ulubembu;+ lelo ubumi ubo ekala, ni Lesa uo ekalila uwa mweo.+11 E fyo na imwe: muleimona ukuti mwalifwa+ ku lubembu lelo muli aba mweo+ kuli Lesa muli Kristu Yesu.12 E ico mwileka ulubembu luleteka+ mu mibili yenu iifwa pa kuti mulenakila ifya lunkumbwa fya iko.+13 Kabili mwilatuula imibili yenu ku lubembu+ ukuba ifyanso fya kucitilako ifishalungama,+ lelo ituuleni mwe bene kuli Lesa nga ba mweo+ ababuushiwa ku bafwa, mutuule ne mibili yenu kuli Lesa ukuba ifyanso+ fya bulungami.14 Pantu ulubembu talufwile ukukwata amaka pali imwe, apo tamutekwa na mafunde+ lelo mwaba mu cikuuku ca kwa Lesa.+15 Bushe kanshi tutile shani? Bushe tubembuke pantu tatwaba mu mafunde+ lelo twaba mu cikuuku ca kwa Lesa?+ Nakalya!16 Bushe tamwaishiba ukuti nga muleituula nga basha ku uuli onse pa kuti mulemumfwila, ninshi muli basha ba uyo muntu pantu mulamumfwila,+ nalimo abasha ba lubembu+ ulutwala ku mfwa+ nelyo abasha ba cumfwila+ icitwala ku bulungami?+17 Awe ndetasha Lesa pa kuti mwali abasha ba lubembu lelo mwaishileba ne cumfwila ica kufuma ku mutima pa kumfwila isambilisho ilyo mwasambilishiwe.+18 Awe, apo mwalilubuka+ ku lubembu, mwaishileba abasha+ ba bulungami.+19 Ndelanda ifyo abantu baishiba pa mulandu wa kunaka kwa mibili yenu:+ pantu ifyo mwatuulile ifilundwa+ fyenu ku kuba abasha ba kukowela+ na kuli bumpulamafunde ubwaleya bulefulilako fye, nomba tuuleni ifilundwa fyenu ku kuba abasha ba bulungami pa kuti mube aba mushilo.+20 Pantu ilyo mwali abasha ba lubembu,+ tamwalekonka ubulungami.21 Nga kanshi, mwali ne fisabo+ nshi pali ilya nshita? Fintu+ ifyo nomba mumfwilapo ne nsoni. Pantu impela ya ifyo fintu ni mfwa.+22 Lelo, nomba, apo mwalilubuka ku lubembu no kuba abasha ba kwa Lesa,+ ifisabo+ mwakwata ni bumushilo bwenu, ne mpela mweo wa muyayaya.+23 Pantu icilambu ca lubembu ni mfwa,+ lelo ubupe+ bwa kwa Lesa mweo+ wa muyayaya muli Kristu Yesu Shikulwifwe.+
bem_Latn bem_Latn bem_Latn bem_Latn